INTERVJUU
Maailmas viimastel aastatel Euroopas toimunud muutused
on tekitanud paljudes muret, isegi veidikene hirmu.
Samas on neid, kes näevad,
et me kontinendi tulevik on lootustandev ja täis võimalusi.
Matthew ja Elisabeth King on misjonärid Euroopas.
Uurime, kust leiavad nemad oma lootuse.
Tere tulemast TV7-sse, Matthew ja Elisabeth King.
Mul on rõõm, et olete siin. - Suur au on siin olla, tänan.
Millist tulevikku näete Euroopas?
Teete selles tööd ja arvatavasti
palvetate Euroopa eest ning püüate näha eestulevat.
Mida te näete?
Esmalt näen suurt lõikusaega.
Sel ajal paljud eurooplased saavad tundma Jeesust.
Usun, et enam kui oleme seda enne täheldanud.
Usun, et tegemist on Püha Vaimu tegevusega.
See ei tulene sellest,
et me kogudusel on parem programm ja muusika,
isegi õpetus ei pruugi olla parem, olgu see nii hea kuis tahes.
Küsimus pole selles vaid Püha Vaimu liikumises.
Näen, et Püha Vaim liigub eurooplaste keskel.
Praegusel hetkel tulevad paljud Jeesuse juurde.
Usun, et hetkel näeme esimesi samme selles suunas.
Tohutud hulgad tulevad kirikusse ning sünnivad uuesti Jeesuse nimes.
Olen hämmingus ühtsusest, mida näeme Euroopas Kristuse ihus.
Seega ei ole üksikud kogudused või kristlikud harud,
mis avaldavad seda mõju või näevad edasiminekut.
Inimesed eri konfessioonidest hakkavad tegema koostööd.
Isiklikult olen hämmastunud,
kuidas katoliiklased ja protestandid teevad koostööd,
et Euroopa võiks tunda Jeesus Kristuse nime.
Kolisime mõne kuu eest Reddingist Kalifornias,
et osaleda vaimulikus lõikuses, mis levib üle kogu Euroopa.
Kuulsime Kalifornias Euroopas toimuvast
ja oleme põnevil, et saame sellest osa võtta.
Osalesime suurtel üritustel, kus nägime tuhandeid
Kristuse juurde tulemas või pühendamas oma elu taas Talle.
Jumala järele süttib tuli ja nälg
ning inimesed annavad oma elud täielikult Jeesusele.
Võrratu on seda näha.
Ühesõnaga oleme põnevil ning täis lootust. - Täpselt.
Need on märgid.
Mõtlesin, kuidas teate, et lõikus on tulemas?
Mainisite kristlaste ühtsust, inimesed tulevad Kristuse juurde.
Kas näete seda kõikjal?
Näeme, kuidas teenistused suurenevad hulgaliselt.
Kui kristlased kogunevad, tugevneb ka nende mõju.
Ütleksin siiski, et teenistuste kasv on pigem kvaliteedis kui kvantiteedis.
Oleme seotud teenistustega ning neid on Euroopas teisigi.
Küsimus ei ole heas õpetuses, kuitahes hea see ka pole
ega ka kristlastest samas ruumis vaid kas Jumala ligiolu on kohal.
Hiljuti pidasime suure teenistuse ühel staadionil Prahas, Tšehhis.
Ma ei ole enne kogenud sellist Jumala pühadust
kui tol hetkel sellel Praha staadionil.
Tundsin tohutut Jumala pühadus.
Näen, et Jumala enda ligiolu on nendel teenistustel nii julgustav.
Lisaks oleme näinud Euroopa kristlastes tohutut igatsust.
Isegi, kui oleme kuid reisinud, märkame igatsust elada viisil,
mis näitaks Kristuse armastust, kuid samas ka Tema väge.
Usun, et iga tavakristlane võib näha inimesi
tänaval tervenemas ning kuulutada evangeeliumi.
Selleks, et võiksime näha Euroopas Jumala Vaimu liikumist
ning selle lõikuse edasiminekut, vajame igapäeva kristlasi.
See loob liikumisele aluse ja usun, et Jumal on meid selleks kutsunud.
Elame väga põnevatel aegadel.
Tõeliselt julgustav.
Uurin veidi teie loo kohta.
Elisabeth, kasvasid üles me naaberriigis, Norras.
Sarnaselt Soomele on see tugev riik,
millel on olnud misjonitöös pikk ajalugu.
Kas tunned, et möödunud
põlvkondade pärand on sul aidanud jõuda tänasesse punkti?
Kaheldamatult.
Usun, et kui austame pärandit, saame ka selle mõjust osa.
Seega usun, et me riikide,
Soome ja Norra pärandiks on misjonäride läkitamine.
Nende riikide kultuurgi baseerub piibellikele põhimõtetele.
Ühtviisi on see aja jooksul muutunud selliseks nagu see on,
siiski on tegemist me mõlema koduriigi vundament.
Kasvasin üles kristlikus peres.
Mind mõjutasid eri kristlikud suunad.
Mu isa oli baptistikoguduse pastor,
käisin leeris riigikirikus ning luterlaste laagrites.
Olin segu kõigest.
See on mu elu mitmel viisil muutnud.
2008. a muutis Jumal mu elu, kui minus tekkis Ta järele suur igatsus
ega rahuldunud eluga, mida olin ennist elanud.
Lugesin Piiblit, kuid ei näinud selles kirjutatut enda elus.
Mõistsin, et midagi on puudu.
Seetõttu hakkasin Jumala otsima, sest igatsesin Tema järele.
2008. aastal võiks öelda,
et Jumal pööras mu elu peapeale, üksnes Tema saab seda teha.
Ta näitas mulle Jumala riiki.
Igatsesin näha, et Jumal töötaks mu elus oma väega
nagu nägin seda apostlite ja Jeesuse elus.
Jeesus ütles, et teeme suuremaid asju kui Ta.
Hakkasin kogema Tema armastust enda vastu.
Sel aastal muutis Jumal mu identiteeti,
kus hakkasin mõistma, et olen Tema tütar.
Teadsin, et olen kristlane, kuid ühtäkki mõistsin, et olen Ta tütar
ja mul on ligipääs taevase Isa majja ning sellesse, mis Tal on minule.
Hakkasin kogema
Tema armastust ja lähedust viisil, mida ma ei olnud enne kogenud.
Sellest punktist alates ja suheldes Püha Vaimuga nägin,
kuidas mind ümbritsevate inimeste elud said muudetud
läbi prohvetlikkuse ja haigete eest palvetamise kaudu.
Ütleksin, et tegemist oli mu isikliku ärkamisega.
See oli tähelepanuväärne aasta, kus Jumal muutis mu elu
ning andis mulle uue sihi, millelt ma ei taha eales ära minna.
Milliseid suuri imesid või tunnustähti oled näinud?
Kas saaksid tuua ühe näite, mis on eriliselt meelde jäänud?
Kogemusi on mitmeid.
Esimene tervenemisime toimus põlvega.
Mäletan, et olin nii innustunud,
et saatsin sõnumeid ka mittekristlastest sõpradele.
Nad püüdsid mulle aru pähe panna: "Elisabeth, kas oled tervendaja?"
"Ei, see on Jeesus," vastasin,
"kuid mulle meeldib haigete eest palvetada."
Olen neid asju näinud ning soovisin neid enam näha.
Kord mäletan reisi Mosambiiki.
Kohtasin seal naist, kes oli pime.
Palvetasin tema pärast
ning esimesel korral ei olnud mingit muutust.
Ta vaatas ringi ega näinud.
Panin teisel korral käed ta silmadele ja palvetasin.
Ta avas oma silmad,
naeratas laialt ning vaatas vaimustunult ringi.
Ta ütles midagi emakeeles ning palusin sellele tõlgendust.
Ta ütles: "Näen tähti." - Kaunis.
Selle nägemine muudab su elu pöördumatult.
Antud kogemus tekitab minus igatsust
tunda enam Jumalat, just sellisena nagu Ta on.
Oleme selleks sündinud.
Imeline.
Matt, kuidas on sinuga?
Sina sündisid Austraalias.
Kas saaksid rääkida oma perest ja lapsepõlvest?
Sündisin esimese lapsena mittekristlikku peresse.
Kui sain 8-aastaseks,
sai mu ema sõbra kaudu Jeesust tundma.
Tol ajal oli mu ema sügavas depressioonis.
Ema viis mind kogudusse, osalt, kuna ei tahtnud üksi käia.
Olin lihtsalt temaga ning lõbutsesin.
Arvatavasti tegin sporti, samal ajal kui käis teenistus.
14-aastasena käisin noortegrupiga
lähedalasuva linna, Sydney staadionil toimuvalt üritusele.
Hillsongi tütarkogudus korraldas Sydney staadionil üritust.
Keegi rääkis sel õhtul evangeeliumi.
Kuulasin seda ja kogesin südames,
et ei ole teinud isiklikku otsust järgida Jeesust ja anda Talle oma elu.
Läksin sel staadiumil ette ja ütlesin,
et tahan järgida Jeesust, kuni oma surmani.
Varajasest teismeeast saati
olen järginud Jumalat võrratus koguduses,
mis ei räägi üksnes Püha Vaimust vaid Ta ligiolu on teenistustel.
Kasvasin üles võrratus koguduses.
Mind vormisid väga paar kogemust.
Näiteks, kus sain minna Sydneys
staadiumi üritusele Carlos Anacondiaga.
Argentiina suur evangelist ja kogemus muutis mind tõeliselt.
Samuti, kui käisin Toronto koguduses, kus kestis 1994. a alanud ärkamine.
Püha Vaim puudutas mind seal tõeliselt.
Lisaks aeg Betheli koguduses, mis on mingis võtmes saanud punkti.
Oleme seal, Kalifornias käinud viimase kuue aasta jooksul.
See aeg on mind tõeliselt vorminud, mistõttu olen armunud Jumalasse
ja sütitanud minus kire evangeeliumi järele
ning et Jeesuse nimi saaks kuulsaks maailmas.
Elisabeth rääkis ennist,
kuidas ta hakkas end nägema kristlase kõrval ka Jumala tütrena.
Kuidas on Jumal sinu südant muutnud?
Millise muutuse on Ta sinus teinud?
Kasvasin koguduses, kus räägiti pojaseisusest.
Teisisõnu ütleksin,
et nad edastasid sõnumit Jumalast kui armastavast Isast.
Kasvasin selle sõnumiga üles.
See oli mulle tähendusrikas,
kuna mu maine isa ei järgi tänase päevani Jeesust.
Ta suhtub Jeesusesse omamoodi, kuid Jumal kasvatab teda.
Kasvades üles isaga,
kes ei tundnud Jumalat ja kel oli südames haavad,
vajasin sõnumit pojaseisusest ning Jumala südamest.
Kasvasin selles üles ja olen selle eest niivõrd tänulik.
2009. aastal toimus murdepunkt,
kui leidsin Bethel koguduse õpetuse Jumala Vaimu liikumisest
ning kuidas Püha Vaimu vägi hakkab me eludes tööle.
Otsisin ja vajasin seda õpetust.
Teadsin, kes olen poja ning Jumala lapsena.
2008. aastal, kui hakkasin kuulama Betheli koguduse õpetust
vaimulikust ärkamisest ning Püha Vaimu väest,
mõistsin, mida tähendab, et keegi liigub Püha Vaimu väes,
kuulutab Jumala riigi evangeeliumi, tervendab haigeid
ja pidalitõbiseid ning ajab välja kurje vaime.
Võin tegutseda selles vallas, mis on Uue Testamendi kristlus.
Minu jaoks oli see märgilise tähtsusega.
Oled ühtlasi läbinud Reinhard Bonnke kooli.
See on tõeliselt haruldane, sest paljud ei ole seda teinud.
Kas saaksid lühidalt rääkida ühest sealsest suurest õppetunnist?
Erinevalt teistest koolidest kestis see vaid neli päeva.
Neli täispäeva.
Õpe toimus Floridas.
Tundsin igal päeval tohutut eesõigust, et sain kuulda R. Bonnke õpetust.
Koolitusel oli teisi külaliskõnelejaid.
Istusin seal neli päeva, kogedes nii rõõmu kui pisaraid,
kui Jumala pisarad puudutasid mu südant.
Naersin, nutsin, tõusin püsti, olin aukartuses.
Tohutu emotsionaalne läbielamine, sest Jumal tegi mu südames tööd.
Ütleksin, et õppisin sellest ajast
tekkis mul tohutu nälg hingede pääste ning rahvaste ja linnadeni jõudmiseks.
Sel hetkel kogesin, et Jumal kutsub mind
evangeelse krusaadi laadseks teenistuseks.
Teenistustel on mul privileeg ja au rääkida evangeeliumi paljudele.
Selline teenistus võib toimuda
maailma äärealadel, nn pimedates paikades.
Jumal kutsus mind nendel aegadel ning andis mulle nägemusi.
Isegi mu palveajal nägin, kuidas kuulutan evangeeliumi neile,
kel polnud mingit arusaamist, kes on Jeesus täpsemalt.
Kuulutasin neile evangeeliumit ning nägin imesid ja tunnustähti.
Ühesõnaga evangeelsed krusaadi laadsed teenistused.
Hetkel olete reisinud Euroopasse, teise maailma otsa. - Täpselt.
Olete valmis jutlustama.
Kuidas te näete, et võiks Euroopat võita Jumalale?
Need, kes pole Jeesusest kuulnud või on kartnud Temast rääkida.
Milliseid vahendeid te kasutaksite?
Reinhard Bonnke ütles hästi: "Jutlustame ja palvetame."
Jutlustame ja palvetame.
Usun, et võti on suhtlus inimestega.
Eile palvetasime ühe noormehe eest,
kes võttis Jeesuse oma südamesse vastu.
Tõesti? - Jah, Helsingis.
See oli võrratu.
Kui rääkisin temaga, kogesin, et vestlus ei läinud väga sujuvalt.
Vahel tahame, et suhtlus oleks nii täiuslik,
et vastupidiselt pelgame välja astuda.
Isegi kui me ei tea, mida öelda, annab Jumal meile sõnad.
Meil on vaja igal päeval elada kristlastena nagu Jeesus,
st rääkida evangeeliumi ning Tema tunnistust.
Mõistan, et minu lugu, isegi kui olen kasvanud kirikus,
kannab endaga väge ning seda on oluline rääkida.
Usun, et iga kristlase tunnistus on samuti väärt rääkimist.
Kui kuulutame evangeeliumi
ja hakkame tegema neid ususamme, võime tunda end väga ebamugavalt.
Sellest pole midagi.
Jumal ilmub kohale.
Usun, et meil on selle järele suur vajadus.
Kindlasti.
Nimetaksin kaks punkti, kuidas näeme Euroopat usule tulevat.
Usun, et Euroopa vajab evangeeliumi tuld.
Euroopa on vajaduses lihtsa,
põhjapaneva ja sütitava Jeesuse Kristuse evangeeliumi järele.
Mitte leige ja vääralt esitatud evangeelium.
Üks asi on rääkida mugandatud evangeeliumi,
kus kõik on lubatud ning vastuvõetav.
Teine asi on rääkida evangeeliumi nagu seda tegid Jeesus ja apostlid.
Selle evangeeliumi kohaselt
on vaid üks tee, kelleks on Jeesus Kristus.
Ta on ainus tee ja Jumal,
kes armastab ja hoolib sinust ning omab plaani sinu eluks.
Ta hoolib su keha ja hinge seisundist ning vaimu saatusest.
Puhta, moonutamata evangeeliumi kuulutamine väega,
õigel viisil, kuid samas kaetud Jumala armastusega.
Kaetud ja pitseeritud Jumala armastusega.
Sellele järgnevad ka imed ja tunnustähed,
millest rääkis Jeesus Markuse 16. peatükis.
Ta ütles, et Jumala Sõna kuulutamisele järgnevad imed:
tervenemised, vabanemised, surnute üles äratamine jne.
Esmalt leian, et on oluline
kuulutada evangeeliumi tulega, millele järgnevad imed ja tunnustähed.
Teine, mida näen, et Euroopa osas on jäetud tähele panemata..
Rõhutan, et räägin seda, olles ise päritolult eurooplane.
Leian, et oleme jätnud tähele panemata Jumala headust.
Leian, et mõned jutlustavad vihasest, tujukast Jumalast,
kes kaldub kogu aeg viha ja kohtumõistmise poole.
Ma ei väida, et Jumal ei vihastu või mõista kohut.
Ütlen, et Jumal on hea.
Roomlaste kirjas öeldakse,
et Jumala headus paneb meid meelt parandama.
Kui esindame Jeesust nagu Ta on ning teeme seda hästi,
räägime taevastest Isast õigesti ehk lahkest, õrnast ja heast Isast.
Kui esindame eurooplastele
seda Isa, Kristust ja Püha Vaimu, siis nad tulevad joostes,
sest maailmas on nii palju lootusetust, segadust ja üksindust.
Kui esindame head Isa ja Jumalat,
usun, et paljud tahavad sellist Jumalat.
Matt, rääkisime enne telefonis ning ütlesid, et tahad,
et evangeeliumi jutlustades oleks sul kui karjase süda.
Just praegu, kui rääkisid, kuulsin sinu karjase südant.
Nii hea.
Matthew ja Elisabeth, mõned Euroopa tavakristlased
on ehk veidi hirmul, lootusetud või kardavad Kristusest rääkida.
Kuidas võiksime saada neid ja meid kõiki sütitada,
et tahaksid rääkida Kristusest ka tavaelu keskel elades?
Ütleksin, et see algab Issanda enda isiku tundmisest.
Enne millegi tegemist peame esmalt Tema juurde tulema.
Markuse evangeeliumis öeldakse, et Jeesus tõi jüngrid
esmalt enda juurde ning saatis pärast välja.
Huvitav, kuid inglise keelses Piiblis on selle kohta vaid mõned sõnad.
Jeesus tõi nad enda juurde ning seejärel saatis välja.
Usun, et see saab alguse lähedasest suhtest Jumalaga.
Mitmed ütlevad, et on kristlased, kes järgivad Kristust,
kuid Jumalale pühendatud aeg on seevastu üsna minimaalne.
Mõistan, et see ei ole nii kerge kui tahaksime mõelda.
Esmalt peaksime tulema Jumala ligi.
Peame tulema Tema ligi,
olema Tema läheduses ja veetma Temaga aega.
Ta tuli, et elada meis ning olla meiega lähedases suhtes.
Esmalt hoiame Tema ligi.
Kui veedame Temaga aega, muutub me süda Tema sarnaseks
ja hakkame nägema Ta vaatenurgast ning mõtlema Tema viisil.
Hakkame mõistma, mida Ta täpsemalt ütleb.
Tema sõnad Euroopa kohta on lootust andvad.
Ta ei ole pessimistlik, lootusetu, mures Euroopa sihi pärast.
Ta on täis lootust teie vastu.
Roomlaste kirjas nimetatakse Teda lootuse Jumalaks.
Kui tuleme Tema lähedale,
saame Ta südame Euroopa osas ning seeläbi on meil julgus
jõuda inimesteni, keda Ta on pannud me mõjusfääri.
Oma usu jagamine ning Jeesuse esindamine Euroopas
on kõikidele, mitte üksnes evangelistidele või pastoritele.
Võime seejuures uurida, keda on Jumal minu juurde pannud.
Mul ei pruugi olla kogudust või suurt kuuljaskonda,
aga peaksime jälgima, kelle juurde on Jumal mind kutsunud.
Seeläbi näed, kui Jumal on andnud sulle kellegi jaoks vastuse.
Kui teeksin 10-20 sekundilise julgusesammu ja ütled:
"Usun, et Jeesusel on lahendus su pereprobleemile
või haigusele, mida oled kaks kuud põdenud.
Kas võiksin su eest palvetada?
Usun, et Jeesus tahab sind sellest haigusest tervendada
või hirmust, millega oled korduvalt võidelnud.
Kas võin paluda, et Jumala rahu puudutaks su hinges seda kohta?"
10-20 sekundiline julgusesamm,
et tuua Jeesus lootusetusse ning raskesse olukorda.
Sa ei pea võrdlema end kellegagi nagu Reinhard Bonnkega.
Astu veidikene edasi, kus oled enne olnud.
10 sekundit julgust,
et tuua Jeesus lootusetutesse ning katkistesse olukordadesse.
Peaksime samuti teadvustama, mida kanname endaga kaasas.
Kanname endas evangeeliumi aaret.
Olen kuulnud paljusid,
kes ei ole tegelikkuses evangeeliumit kuulnud.
Kasvõi see eilne noormees.
Ta oli 20. eluaastates ega olnud evangeeliumi kuulnud.
Võib-olla oli see paar põlvkonda tagasi teistsugune.
Me põlvkonnas on paljusid, kes ei ole isegi kuulnud,
et Jeesus suri ristil me pattude pärast ning tegi seda armastusest me vastu.
Nagu Matt ütles, peame astuma välja oma mugavustsoonist.
Taas, küsimus ei ole meis.
Peame pöörama tähelepanu endalt hoopis teisele inimesele.
See aitab mul näha inimest ning kelleks Jumal on ta loonud.
Vahel kasutan prohvetlikke sõnu,
et rääkida, mida Jumal on pannud selle inimese ellu
ning räägin talle taevase Isa südamest.
See avab nende südame, et võiks kuulda enamat.
Nüüd on teil võimalus rääkida vaatajate südamesse.
Olen kindel, et kui Jumal on teid nüüd juhtinud Soome,
on Ta teile ka rääkinud midagi meie riigi osas.
Võite pöörduda vaatajate poole, kas nende pärast palvetada
või rääkida, mida iganes Jumal teile annab.
Loomulikult. - See oleks võrratu.
Kogesime, et Jumal andis meile mõnele vaatajale sõnumi,
olenemata, kas vaatate telerist või arvutist.
Esmalt kogesime, et on inimesi,
kellel on terviseprobleeme ning Jumal tahab neid tervendada.
Eriliselt nägin naist, kelle alalõug oli lukustunud.
Eriti paremal poolel oli lõug kange ja lukus.
Samuti võib olla mõnel mehel säärane probleem.
Võid uskuda, et su lõug terveneb just nüüd.
Nägin naist, kelle alalõug oli lukustunud.
Kui sul on probleeme lõuaga,
pane nüüd oma käed lõuale ning võta vastu tervenemine.
Nägin ka, et Jumal tervendab kellegi, kellegi pikaajaline kopsupõletik.
Pane lihtsalt käsi rinnale ning võta praegu vastu tervenemine.
Näen naist, kellel on rinnavähk ning vaatab meid just nüüd.
Sul võib olla 3.-4. astme rinnavähk
ning sulle tundub, et aeg ja võimalused hakkavad lõppema.
Nägin, et palvetasid Jumala poole:
"Jumal, aeg hakkab otsa lõppema, mul on vaja, et teeksid ime."
Tahan julgustada sind panema käsi kehale
ning võta tervenemine just nüüd vastu, Jeesuse nimel.
Kogen, et ühel naisel on olnud nädala eest puusaoperatsioon.
Tegemist on su parema puusaga
ning tunnen, et Jumal hakkab seda puusa tervendama.
Lisaks kuulsin: "Migreen 12 aastat."
Kogen, et kellelgi on olnud 12 aastat migreen.
Kui see oled sina, pane oma käed peale
ning palu sellele tervenemist Jeesuse nimel.
Isa, tänan Sind iga vaataja eest.
Tänan, et oled hea Isa.
Tänan, et kohtud nendega just seal, kus nad on.
Tuled ja kohtud meiega näost näkku.
Sa ei ole kauge vaid lähedane Isa.
Isa, tänan, et täidad meid Püha Vaimuga
Palun täida iga kristlane täna oma Püha Vaimuga.
Need, kes ei ole enne Sinuga kohtunud,
palun Jeesus, et koputaksid nende uksele.
Isa, tänan, et täna on päästepäev.
Tänan Sind, Isa, tervenemiste, pääste ja täieliku ristimise eest.
Kuulutan lõpuks Soome riigi üle,
et Jeesuse Kristuse evangeeliumi tuli siseneb sellesse riiki.
Kuulutame ärkamist sellesse riiki ning näen väelist
Jumala Vaimu liikumist, mis puudutab seda riiki
ning süütab selles armastuse Jeesuse Kristuse vastu.
Õnnistame, imeline Soome riik, Jeesuse nimel.
Tänan, Matthew ja Elisabeth, et külastasite meid.
Soovin teile head Soome külastust
ning et Jumal õnnistaks teie teenistust Euroopas.
Aitäh. - Tänan, et kutsusite.
Tänan.
Tõlge: Mailis Mägi